প্রশ্নফাঁসের বিষয়টি মূলতঃ সরকার পরিচালিত শিক্ষা প্রতিষ্ঠানগুলিতেই হচ্ছে। যেখানে দেশের অধিকাংশ সাধারণ শিক্ষার্থী পড়াশুনা করে। অথচ বাংলাদেশে আরও প্রায় ১১ ধরনের শিক্ষা ব্যবস্থা চলছে। সেসব স্থানে প্রশ্নপত্র ফাঁস হয়না। বিশেষ করে শত শত ইংরেজী মাধ্যম স্কুলে প্রশ্ন ফাঁসের কথা কেউ কল্পনাও করেনা। উচ্চবিত্ত পরিবারের ছেলে-মেয়েরা সেসব প্রতিষ্ঠানে পড়াশুনা করে। ফলে ভবিষ্যৎ কর্ম জীবনে তারাই যে নেতৃত্ব দিবে এবং আম জনতার সন্তানেরা তাদের গোলামী করবে, সেই অশুভ পরিকল্পনার অবাধ বাস্তবায়ন চলছে কথিত গণতান্ত্রিক সরকারের মাধ্যমে। অতএব সরকারের উচিত হবে সহায়ক ভূমিকা পালন করা, সরাসরি ভূমিকা নয়। আল্লাহ আমাদের হেফাযত করুন- আমীন!